CELEX: 62011TN0541
Language: mt
Date: 2011-10-10 00:00:00
Title: Kawża T-541/11: Rikors ippreżentat fl- 10 ta’ Ottubru 2011 — Fundação Calouste Gulbenkian vs UASI — Gulbenkian (GULBENKIAN)

10.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 362/20
            
         Rikors ippreżentat fl-10 ta’ Ottubru 2011 — Fundação Calouste Gulbenkian vs UASI — Gulbenkian (GULBENKIAN)
   (Kawża T-541/11)
   2011/C 362/31
   Lingwa tar-rikors: l-Ingliż
   
      Partijiet
   
   
      Rikorrenti: Fundação Calouste Gulbenkian (Lisbona, il-Portugall) (rappreżentanti: G. Marín Raigal, P. López Ronda u G. Macias Bonilla, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Micael Gulbenkian (Oeiras, il-Portugall)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-15 ta’ Lulju 2011 fil-Każ R 1436/2010-2;
            
         
               —
            
            
               teżamina u tieħu inkunsiderazzjoni d-dokumenti ppreżentati fil-kuntest tal-proċedimenti ta’ oppożizzjoni u ta’ appell quddiem l-Uffiċċju għall-Armonizzazzjoni fis-Suq Intern (Trade marks u Disinni) għal dak li jirrigwarda r-reputazzjoni tat-trade mark preċedenti jew tordna lill-konvenut jadotta deċiżjoni ġdida li tqis dawn id-dokumenti;
            
         
               —
            
            
               tilqa’, kollha kemm hi, l-oppożizzjoni tar-rikorrenti;
            
         
               —
            
            
               tordna lill-Uffiċċju għall-Armonizzazzjoni fis-Suq Intern (Trade marks u Disinni) jiċħad definittivament u kollha kemm hi t-trademark Komunitarja ikkontestata Nru 4724647, tat-trade mark verbali “GULBENKIAN”, għall-prodotti u għas-servizzi kollha fil-klassijiet 4, 33, 35, 36, 37, 41, 42 u 44;
            
         
               —
            
            
               tikkundanna lill-konvenut għall-ispejjeż sostnuti mir-rikorrenti f’dawn il-proċeduri; u
            
         
               —
            
            
               tikkundanna lill-intervenjent, fil-każ li jidher quddiem il-Qorti Ġenerali, għall-ispejjeż ta’ dawn il-proċeduri kif ukoll għall-ispejjeż sostnuti mir-rikorrenti fil-kuntest tal-proċedimenti quddiem l-UASI (oppożizzjoni u appell).
            
         
      Motivi u argumenti prinċipali
   
   
      Applikant għat-trade mark Komunitarja: il-parti l-oħra fil-proċedimenti quddiem il-Bord tal-Appell
   
      Trade mark Komunitarja kkonċernata: it-trade mark verbali “GULBENKIAN”, b’mod partikolari għal prodotti u servizzi fil-klassijiet 4, 33, 35, 36, 37 u 42 — Applikazzjoni għal reġistrazzjoni ta’ trade mark Komunitarja Nru 4724647
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat: trade mark li għandha reputazzjoni fil-Portugall “Fundação Calouste Gulbenkian” għal ‘arti (arti plastika u musika); karità (żvilupp tas-saħħa u uman); xjenza (riċerka u promozzjoni); edukazzjoni (sostenn u żvilupp); servizzi tekniċi u ta’ tmexxija relatati mal-industrija taż-żejt’; isem tal-Kumpannija “Fundação Calouste Gulbenkian” użat għal ‘arti (arti plastika u musika); karità (żvilupp tas-saħħa u uman); xjenza (riċerka u promozzjoni); edukazzjoni (sostenn u żvilupp); servizzi tekniċi u ta’ tmexxija relatati mal-industrija taż-żejt’; Logos Nri. 5 351 u 5 352“Fundação Calouste Gulbenkian” użati għal ‘arti (arti plastika u musika); karità (żvilupp tas-saħħa u uman); xjenza (riċerka u promozzjoni); edukazzjoni (sostenn u żvilupp); servizzi tekniċi u ta’ tmexxija relatati mal-industrija taż-żejt’.
   
      Deċiżjoni tad-Diviżjoni tal-Oppożizzjoni: oppożizzjoni parzjalment milqugħa.
   
      Deċiżjoni tal-Bord tal-Appell: deċiżjoni tal-Diviżjoni tal-Oppożizzjoni annullata parzjalment u l-kumplament tal-appell miċħud
   
      Motivi invokati: ksur tal-Artikoli 8(1)(b), 8(4), u 8(5) tar-Regolament tal-Kunsill Nru 207/2009 u tal-ġurisprudenza applikabbli, peress li l-Bord tal-Appell evalwa b’mod żbaljat il-fatturi differenti li għandhom jittieħdu inkunsiderazzjoni fil-kuntest tal-evalwazzjoni tal-probabbiltà ta’ konfużjoni.